Deviņadatu stagari

Deviņadatu stagari, deviņadatu stagaru ģints (Pungitius) ir viena no stagaru dzimtas (Gasterosteidae) ģintīm, kas apvieno 9 zivju sugas.Fish Base: Genus: Pungitius Tās ir saldūdens vai jūras zivis. Sastopamas, atkarībā no sugas, Atlantijas un Klusā okeāna ziemeļu puslodes jūrās un ar jūru saistītās saldūdens tilpēs (Eiropā, Āzijā un Ziemeļamerikā). Lielākā sugu dažādība mājo Āzijā.

 Latvijā un Baltijas jūrā 
Latvijā sastopama viena deviņadatu stagaru ģints suga — deviņadatu stagars (Pungitius pungitius), kas sastopams jūras piekrastē un ar jūru savienotos saldūdeņos — upēs, ūdenskrātuvēs un piejūras ezeros, arī meliorācijas grāvjos vairākus kilometrus no to ietekas upē.Latvijas daba: Deviņadatu stagars 

 Kopīgās īpašības 
Deviņadatu stagariem pirms muguras spuras ir 6—12 dzeloņi, noliekti vai nu pa labi vai pa kreisi. Purna daļa pagarināta, mute ar sīkiem zobiem. Vēdera spuras ar 1—2 stariem, atrodas ne pārāk tālu aiz krūšu spurām. Āda bez zvīņām, kaila vai ar smalkām kaula plātnītēm. Astes spuras stumbrs ar ķīli vai bez ķīļa.Marine Species: Pungitius Coste, 1848 

 Sistemātika 
Deviņadatu stagaru ģints (Pungitius)
Amūras stagars (Pungitius bussei)
Amūras mazais stagars (Pungitius sinensis)
Deviņadatu stagars (Pungitius pungitius)
Dienvidu deviņadatu stagars (Pungitius platygaster)
Gludastes deviņadatu stagars (Pungitius laevis)
Grieķijas deviņadatu stagars (Pungitius hellenicus)
Ķīnas deviņadatu stagars (Pungitius stenurus)
Poļakova deviņadatu stagars (Pungitius polyakovi)
Sahalīnas deviņadatu stagars (Pungitius tymensis)

 Atsauces 

 Ārējās saites 
iNaturalist: Genus Pungitius 


Kategorija:Stagaru dzimta